**Vizsgázók tájékoztatója az érettségi vizsgáról**

HA BETEGSÉG TÜNETEIT HORDOZOD, VAGY TUDOD, HOGY KAPCSOLATBAN VOLTÁL KORONAVÍRUS-GYANÚS SZEMÉLLYEL, NE GYERE VIZSGÁZNI, **NE VESZÉLYEZTESD MÁSOK EGÉSZSÉGÉT**! A következő vizsgaidőszakban (ősszel) minden hátránytól mentesen levizsgázhatsz!

A veszélyhelyzet miatt, magad és családod egészsége érdekében nagyon fontos, hogy minél jobban elszigetelődj társaidtól a vizsganapok alkalmával.

* Ezért lehetőség szerint kerüld a tömegközlekedési eszközök használatát, kérd ebben szüleid segítségét!
* A beszélgetéseket mindenképpen az infokommunikációs eszközök segítségével végezd! Ne állj le társaiddal csevegni sem az iskola előtt, sem pedig az épületen belül!
* A vizsgabeosztás szerint a megfelelő bejáratot használd! Ha a kapunál sorban kell állni, hagyj legalább 1,5 métert az előtted állótól!
* Minden vizsganap a vizsga megkezdése előtt 30-60 perccel kell jönni az „A” épületbe, a 101, 103, 104, 105, 201, 202, 203, 204-es termekbe a főbejáraton, a 106, 107, 108, 205, 206, 207, 208-as termekbe pedig a vegyész laborok melletti (a sarkon, a gyógyszertárral szemben lévő) mellékbejáraton – próbáljatok meg ***szórt időben*** érkezni a sorbanállás elkerülése érdekében.
* Az iskolát a vizsga megkezdése előtt 1 órával nyitjuk. Érkezz úgy, hogy lehetőleg elkerüld a tömeget, ne az utolsó pillanatban!
* Az iskolába érkezve kézfertőtlenítésen esel át. Kapsz maszkot és kesztyűt is. Ezeket használd is!
* Ha tömegközlekedéssel jöttél, a beérkezést követően moss alaposan kezet a már megismert módon!
* A mellékhelyiségekben lesz WC papír, fertőtlenítő szappan és papír kéztörlő. Használd ezeket!
* Mindenképpen reggelizz otthon, mert a vizsgateremben enni fokozottan veszélyes! Ha mégis szükséges, kérj fertőtlenítést vagy moss kezet!
* A terembeosztás az osztályfőnök számára elérhető lesz a vizsgák megkezdése előtt két nappal, de a Krétában minden vizsgázó is megkapja az osztályáét. Jegyezd meg, hogy hol vizsgázol, és közvetlenül abba a terembe menj! A zöld szín a főbejáraton való belépést, a sárga a mellékbejáratot jelzi! Ezeket használd!
* A kijelölt vizsgateremben a felügyelőtanár által kijelölt helyre kell leülni, csoportosulni TILOS!
* Az iskola épületében VÉDŐMASZK HASZNÁLATA KÖTELEZŐ, védőkesztyű használata javasolt! (a portán adunk annak, akinek nincs!) A maszkot csak a dolgozatírás közben veheted le!
* **Személyi igazolványt minden nap hozni kell!**
* A sok nevűek minden nevüket írják a feladatlap minden oldalára!
* A meg nem válaszolt (üresen hagyott) feladatokat át kell húzni!
* Kék színű tollal kell írni, ceruzával csak rajzolni lehet! (radírozható toll használata tilos!) Hibajavító használata tilos!
* A termekben helyesírási szótár lesz, de használata biztonsági kockázattal jár, mivel a lapokat nem lehet fertőtleníteni.
* A történelem érettségire ajánlott a saját atlasz használata! Hozni kell!
* A függvénytáblázatban nem lehetnek bejegyzések, jelölések!
* Bármilyen szó kiejtése a vizsga megkezdése után szabálytalanságnak minősül, és következményekkel jár
* A piszkozati/tisztázati (pót) lapokat ki kell tölteni, a piszkozatit a beadáskor át kell húzni!

**A dolgozatok megtekintése**

* A **B,E** és **C** osztályoknak 2020. május 28., az A és F osztályoknak pedig május 29. Reggel 8 és 16 óra között az osztályfőnök által készített beosztás alapján.
* A vizsgadolgozatok megtekintése NEM KÖTELEZŐ!
* Az osztályfőnök felé előre jelezni kell a részvételt, hogy beosztást készíthessen.
* A javítással kapcsolatos észrevétel (reklamáció) nyomtatványa a honlapon az *Érettségi* fülön lesz elérhető, ennek beadási határideje: 2020. június 2.

**A szóbeli vizsgáról**

* Testnevelés és református hittan tantárgyból CSAK szóbeli vizsga van!
* csak annak kell szóbelizni, aki 12%-nál több, de 25%-nál kevesebb pontszámot ér el az írásbelin bármelyik vizsgatantárgyból
	+ a vizsganapon 7:30-ra kell jönni
	+ személyi igazolványt hozni kell, mert az elnök ellenőrzi
	+ teljes tájékozatlanság esetén SEM húzható póttétel
	+ ha a szóbeli
	+ ha az írásbeli és a szóbeli együttes teljesítménye nem éri el a 25%-ot, a vizsga sikertelen
* A kedvezménnyel rendelkező tanulók (SNI és BTMN) az előzőekben kiadott igazgatói határozat szerint bizonyos tantárgyakból csak szóbeli vizsgát tesznek. Tantárgyanként egy tételt húznak.